Обикновено необходимостта от посещение при ендодонт възниква при възпаление на зъбната пулпа, което може да се дължи както на появата на дълбок кариес или травма на зъба, така и на предходно лечение, при което каналите на зъба не са били добре почистени, разширени и запълнени. Симптомите, които индикират, че има подобен проблем са болка, подуване в близост до болезнената област, силна чувствителност към топлина и студ, необяснима болка в челюстта и други.